****

**Cod proiect: RZV 14.1.23**

**AMENAJAREA ŞI ORGANIZAREA ŞANTIERULUI,**

**OBIECTIVE SOCIAL-SANITARE**

**ECHIPAMENTE TEHNICE PENTRU REALIZAREA LUCRĂRILOR**

**România, Judeţul Bistriţa – Năsăud , Municipiul Bistriţa, localitatea componentă Sigmir, nr. 334 A**

1. **Descrierea generală a lucrărilor:**
   1. **Delimitarea terenului şi crearea accesului în şantier:**

Şantierul, se va îngrădi perimetral cu împrejmuiri continue care să împiedice accesul accidental al persoanelor neautorizate. Periodic, se va verifica continuitatea, starea tehnică şi de securitate a împrejmuirilor şantierului astfel încât sa fie preîntâmpinat orice acces neautorizat în incintă. Controlul perimetral va fi reglementat prin Planul de pază al amplasamentului.

Accesul în şantier se realizează în reţeaua stradală. La ieşirea din şantier, în dreptul porţii de acces auto, se amplasează rampa de spălare auto, pentru curaţarea autovehiculelor care ies din şantier precum şi panoul de indentificare a investiţiei. Lângă poarta de acces se va amenaja un post de control şi verificare a accesului în şantier. Se va încheia un contract cu firme specializate în activităţi privind paza şi protecţia bunurilor materiale. Modul de acţiune şi interacţiune, amplasarea posturilor, consemnele – general şi particulare, vor fi prevăzute în Planul de Pază al obiectivului. Obligaţia organizării, contractării şi asigurării serviciilor de pază şi control acces revine antreprenorului care, la cererea şi pe bază de contract cu beneficiarul, va executa organizarea de şantier.

* 1. **Circulaţia în interiorul şantierului:**

Întreg personalul care desfăşoară activităţi pe şantier, precum şi vizitatorii au următoarele obligaţii:

1. În incinta şantierului să poarte permanent echipamentul individual de protecţie;

2. Vizitatorii să nu circule neînsoţiţi;

3. Pentru deplasare se vor utiliza numai căile de circulaţie stabilite;

4. Se interzice deplasarea sau staţionarea chiar şi temporar a oricărei persoane în raza de acţiune a unui echipament tehnic/mijloc de transport, macara, buldozer, excavator, lângă materiale depozitate şi stivuite, în zone de lucru – fără sarcină de munca, etc.

5. În incinta şantierului fumatul este interzis. Cu titlu de execepţie fumatul este admis numai în locurile special amenajate. Este strict interzis fumatul în timpul deplasărilor lucrătorilor sau vizitatorilor în incinta şantierului sau la punctele de lucru.

6. Limita maximă de viteză pentru circulaţia în incintă şantierului, a autovehiculelor şi utilajelor este de 10 km/h . În spaţii înguste, unde manevrabilitatea este limitată, viteza de circulaţie este de 5 km/h, iar în prezenţa lucratorilor sau când vizibilitatea este redusa circulaţia se va face numai cu pilotaj.

7. Orice manevră de întoarcere a unui autovehicul sau utilaj se va executa numai sub supraveghere, cu amplasarea în lateral a persoanei care execută pilotarea, cu excepţia cazului în care conducătorul auto are vizibilitate totală şi certitudinea faptului că prin executarea manevrei nu se poate accidenta o persoană sau produce o pagubă materială.

* 1. **ALIMENTARE CU UTILITĂŢI: energie electrică, comunicaţii, încălzire, apă, canalizare a şantierului**

Alimentarea cu energie electrica pentru organizare de şantier se propune a se rezolva de la reţeaua existentă în zonă. De la B.M.P.T. energia electrică se distribuie la tabloul electric al şantierului amplasat în apropierea containerelor care compun organizarea de şantier.Tabloul electric al organizării de şantier are o putere instalată de 25 kW.

Tabloul electric de distribuţie pentru organizare de şantier este prevăzute cu circuite separate pentru iluminat, alimentare la 220 V si alimentare la 380 V.

Transportul energiei la tabloul organizării şantier se face prin cablu electric cu protecţie exterioară dimensionat corespunzător puterii instalate şi amplasat conform proiectului de alimentare cu energie electricaă. Toate tablourile electrice se vor lega cu platbandă metalică din oţel zincat la centura de împământare. Se va asigura continuitatea circuitului de legare la centura de împământare pe tot traseul de alimentare cu energie electrica. La punerea în funcţiune şi periodic se vor efectua măsurători PRAM a rezistenţei de dispersie a prizelor de legare la pământ.

Toate instalaţiile de alimentare cu energie electrică vor fi dotate cu dispozitive de protecţie .

Încălzirea incintelor – birouri, spaţii sociale (săli de mese şi odihnă, puncte sanitare, etc) se realizează cu aparate electrice – calorifere, convectoare, aparate de aer conditionat, etc, racordate la instalaţia electrică de alimentare din organizarea de şantier. Nu se admit instalaţii sau echipamente improvizate pentru încălzire, iar cele omologate nu vor fi lasate în funcţiune nesupravegheate. Pentru a se evita supraîncărcarea cu consumatori a unui singur circuit de alimentare electrică, legarea aparatelor de încălzire,mari consumatoare de energie, se va face pe circuite dimensionate corespunzător, separate.

Apa în şantier (apele tehnologice) este asigurată din reţeaua stradală. Distribuţia se face către punctele de consum.

Apele menajere vor fii evacuate într-un bazin vidanjabil executat pe proprietatea investitorului.

* 1. **ASIGURAREA ILUMINATULUI ÎN INCINTA ŞANTIERULUI:**

Pentru iluminatul perimetral – periferic al şantierului pe timp de noapte sunt prevăzute un număr suficient de reflectoare, astfel încât să fie asigurat un iluminat corespunzător.

Iluminatul în zonele de lucru se asigură prin executarea de instalaţii temporare locale sau zonale de iluminat, racordate la tablourile de distribuţie. Acestea vor asigura o intensitate luminoasă necesară şi suficientă desfaşurării proceselor de muncă în condiţii de securitate.

Ne se admit instalaţii de iluminat improvizate sau improvizaţii de branşare a instalaţiilor la reţeaua electrică de alimentare.

Toate instalaţiile de alimentare cu energie electrică vor fi dotate cu dispozitive de protecţie.

* 1. **DOTĂRI SOCIAL–SANITARE ÎN INCINTA ŞANTIERULUI**

Personalul de conducere a şantierului – reprezentanţii beneficiarului, antreprenorilor şi subantreprenorilor îşi desfăşoară activitatea în birouri (containere tip birou) în organizarea de şantier .

Numărul şi dotarea acestora trebuie să asigure suprafaţa, condiţiile şi utilităţile necesare desfaşurării activităţilor de birou. Amplasarea acestora se face conform planului de organizare ş antier. Se vor amplasa 2 barăci metalice, cu dimensiunile de 2.5x4 m. (conducere de şantier, depozit de materiale mărunte şi vestiar personal), 2 grupuri sanitare ecologice, 2 containere pentru deşeuri. De asemenea se vor amenaja platforme pentru depozitarea blocurilor ceramice de zidărie, a materiaului lemnos, a pământului rezultat din săpături, etc.. Aceste platforme se vor poziţiona astfel încât să nu stânjeneasca activitatea de şantier.

Căile de acces pietonale şi platformele vor fi betonate. Se va asigura o parcare temporară pentru maşinile personalului de conducere, executată şi delimitată corespunzător.

Containerul birou va fi dotat cu mobilier şi aparatură specifică şi va fi conectate la utilităţi funcţtionale – energie electrică, comunicaţii, etc.. Iluminatul şi încălzirea vor asigura confortul şi ergonomia locurilor de muncă.

Pentru lucrători sunt prevazute spaţii pentru echipare/dezechipare.Acestea sunt special amenajate în containerul vestiar, utilat şi dotat corespunzător acestui scop – iluminat şi încălzit.

Lucrătorii îşi pot usca îmbrăcămintea de lucru, dacă este cazul, iar vestimentaţia şi celelalte materiale personale sunt păstrate în siguranţă prin încuierea baracamentelor.

Obligaţia asigurarii containerelor pentru birouri şi activităţi social-sanitare revine fiecărui antreprenor, subantreprenor, pentru personalul propriu, dacă prin contractele dintre parţi nu se prevede altfel.

Şantierul este organizat şi dotat astfel încat lucrătorii au acces facil la :

* + - Apă potabilă;
    - un număr corespunzător de cabine WC şi chiuvete pentru spălare;

Serviciile privind curăţirea şi igienizarea grupurilor sanitare, precum şi ritmicitatea acestor servicii vor fi asigurate pe baza de contract de către o firmă specializată . Obligaţia organizării, contractării şi asigurarii acestor servicii revine antreprenorului care, pe baza de contract cu beneficiarul, va executa organizarea de santier .

Apa potabilă este asigurată periodic prin intermediul unei firme specializate de ambalare, umplere şi distribuţie apă potabilă în baza unui contract de servicii.

* 1. **DOTAREA ŞANTIERULUI CU TRUSE SANITARE ŞI DE PRIM-AJUTOR:**

În incinta şantierului vor exista în mod permanent un numar suficient de truse sanitare si primajutor, dotate corespunzător şi în termen de valabilitate. Obligaţia asigurării de materiale igienicosanitare si truse de prima interventie revine fiecarui angajator pentru lucratorii proprii, daca prin contractele dintre parti nu se prevede altfel .

Modul de organizare a interventiei in caz de necesitate, precum si a instruirii personalului in acest scop este obligatia fiecarui angajator si se face conform reglementarilor interne ale acestora, cu respectarea minimala a cerintelor legale si vor fi descrise in Planul propriu de SSM.

* 1. **DOTAREA ŞANTIERULUI CU MIJLOACE PENTRU STINGEREA INCENDIILOR**

În incinta şantierului se vor organiza pichete si puncte de interventie PSI dotate cu mijloace de stins incendii. Pichetele vor avea în componenţă minimal urmatoarele mijloace de interventie :

* + - 2 extinctoare tip P6 ;
    - 2 rangi ;
    - 2 cangi ;
    - 2 topoare psi ;
    - 2 galeti tip psi ;
    - 1 buc. lada cu nisip ;
    - 1 butoi cu apa de 500l .

Pichetul principal va fi amplasat într-un loc accesibil şi vizibil, langa organizarea de santier .

Se vor prevedea pichete PSI, sau cel putin puncte de interventie specifice dotate cu stingatoare corespunzatoare, in zona spatiilor de depozitatare a materialelor, in special a celor inflamabile si/sau explozibile .Aceste materiale vor fi identificate si tinute sub control, iar stingatoarele vor fi adecvate, suficiente din punct de vedere numeric, functionale si in termen de valabilitate.

Modul de organizare a interventiei si evacuarii in caz de incendiu, a asigurarii materialelor si mijloacelor de interventie, precum si a instruirii personalului in acest scop este obligatia fiecarui angajator si se face conform reglementarilor interne ale acestora, cu respectarea minimala a cerintelor legale si vor fi descrise in Planul propriu de SSM . Se va anexa lista si amplasarea mijloacelor de interventie in caz de incendiu, precum si componenta echipelor de interventie .

* 1. **DEPOZITAREA MATERIALELOR ÎN INCINTA ŞANTIERULUI**

Depozitarea materialelor se face în spaţii şi incinte special organizate şi amenajate în acest scop, împrejmuite şi asigurate împotriva accesului neautorizat. Fiecare antreprenor/subantreprenor are obligaţia de a amenaja, dota şi întreţine corespunzător zonele proprii de depozitare în locaţia pusă la dispoziţie de beneficiar, de a organiza descarcărea/încarcarea şi manipularea materialelor, de a asigura gestiunea tuturor bunurilor aprovizionate pentru realizarea lucrării .

Depozitele constau în spaţii libere, delimitate prin împrejmuire cu gard şi porţi de acces dotate cu sisteme de închidere şi încuiere – pentru materialele care permit depozitarea în spatii deschise, precum şi din containere/magazii metalice – pentru materiale şi alte bunuri care necesită astfel de condiţii de înmagazinare. Produsele chimice, precum şi produsele inflamabile şi/sau explozibile vor fi identificate, iar pentru acestea se vor prevedea spaţii separate şi condiţii specifice de depozitare astfel încat să fie asigurate condiţiile de securitate corespunzătoare .

Depozitarea materialelor se va face ordonat, pe sortimente şi tipo-dimensiuni, astfel incat sa se excluda pericolul de răsturnare,rostogolire,incendiu,explozii etc, dimensiunile si greutatea stivelor vor asigura stabilitatea acestora.

Pentru efectuarea operatiilor de manipulare, transport si depozitare, conducatorul locului de munca care conduce operatiile, stabileste masurile de securitate necesare si supravegheaza permanent desfasurarea acestora respectand prevederile Normelor metodologice de aplicare a Legii securitatii si sanatatii in munca nr. 319/2006.

Operatiunile de incarcare-descarcare se vor executa numai sub conducerea unui resposabil, instruit pentru acest scop si cunoscator al masurilor de securitate şi sănătate în muncă.

Descarcarea se va face in mod ordonat, materialele asezandu-se dupa specificul lor in gramezi sau stive.

* 1. **EVACUAREA DEŞEURILOR DIN INCINTA ŞANTIERULUI**

Deşeurile rezultate din activitatea proprie a fiecarui antrepenor si subantreprenor al acestuia se vor colecta din frontul de lucru, se vor transporta si depozita temporar la punctul de colectare propriu din incinta şantierului. Activitatea se va organiza si desfasura controlat si sub supraveghere, astfel incat cantitatea de deseuri in zona de lucru sa fie permanent minima pentru a nu induce factori suplimentari de risc din punct de vedere al securitatii si sanatatii muncii .

Evacuarea deşeurilor din incinta şantierului se va face numai cu mijloace de transport adecvate şi numai la gropi de gunoi autorizate. Răspunderea pentru încălcarea acestei prevederi revine în exclusivitate persoanei fizice sau juridice, beneficiarul neavând nici o răspundere în acest caz.

Fiecare antreprenor raspunde pentru sine si subantreprenorii sai care genereaza deseuri, fie acestea de natura industriala sau manajera si este obligat sa asigure gestiunea, evacuarea sieliminarea/valorificarea acestora in conformitate cu prevederile legale . In acest sens se va prezenta beneficiarului lista deseurilor identificate - generate in procesele si activitatile desfasurate, modalitatea de gestionare si control a acstora, in special a celor periculoase, precum si modul de interventie in caz de accident de mediu.

Zonele de depozitare intermediara/temporara a deseurilor vor fi amenajate corespunzator, delimitate, imprejmuite si asigurate impotriva patrunderii neautorizate si dotate cu containere/recipienti/pubele adecvate de colectare, de capacitate suficienta si corespunzatoare din punct de vedere al protectiei mediului.Conform prevederilor legale se va asigura colectarea selectiva a deseurilor pentru care se impune acest lucru.

* 1. **ECHIPAMENTE DE MUNCĂ PENTRU REALIZAREA LUCRARILOR ÎN ŞANTIER**

Conform specificului si tehnologiilor de executie pentru lucrari de constructii-montaj, in incinta santierului, pe perioada realizarii proiectului se vor afla echipamente tehnice diverse :

* + - utilaje pentru constructii pe senile si pneuri, destinate diverselor lucrari mecanizate – excavare, incarcare, impins, compactare;
    - utilaje pentru ridicare, transport si manipulat sarcini;
    - utilaje si echipamente pentru transport si turnat beton;
    - mijloace de transport auto;
    - scule de mana si echipamente de mica mecanizare;
    - scule, unelte si dispozitive diverse;

Echipamentele de munca au actionari diverse – termice, electrice, hidraulice, pneumatice, manuale si/sau combinate si functionalitati adecvate operatiilor pentru care au fost concepute.

Se impune ca toate echipamentele de munca utilizate pentru executarea lucrarilor in santier, sa fie corespunzatoare din punct de vedere tehnic, functional si al securitatii muncii si sigurantei circulatiei.

Personalul deservent trebuie sa aiba calificarea si pregatirea adecvata, sa fie informat asupra caracteristicilor tehnice si parametrilor functionali ai echipamentelor, sa fie instruit corespunzator din punct de vedere profesional asupra tehnologiilor si modului de exploatare al echipamentelor si al securitatii si sanatatii in munca.Pentru meseriile pentru care cerintele legale, de calitate sau securitate, impun atestari sau autorizari specifice sau speciale ale personalului, acestea sa fie obtinute si valabile .

In sensul celor mentionate fiecare antrepenor este direct raspunzator pentru echipamentele si personalul propriu si va înainta beneficiarului Lista echipamentelor tehnice utilizate pe şantier si Lista meseriilor si personalului autorizat din santier.

Întocmit,

Ing.,

Chiuzan Sorin Ioan